2015 թ․ սահմանադրական փոփոխություններով ՀՀ-ն կիսանախագահական կառավարման համակարգից աստիճանաբար անցում կատարեց խորհրդարանական համակարգի։ Բայց կառավարման այդ ձևը միայն անունով էր խորհրդարանական, քանի որ այն ամբողջությամբ հարմարեցված էր մեկ անձի իշխանության վերարտադրության ու ամրապնդման համար։ Խոսքը նախկին նախագահ Սերժ Սարգսյանի մասին է։ Փաստորեն` ներկայիս կառավարման համակարգն իր էությամբ խորհրդարանական չէ, որքան էլ դա պնդեն Սերժ Սարգսյանի իրավաբան-գիտնականները: Կամ էլ կարող ենք ասել, որ սա աղավաղված խորհրդարանական համակարգ է և խորհրդարանը զրկված է այն կարգավիճակից, որը պետք է ըստ էության ունենար: Փաստացի Հայաստանը սուպերվարչապետական երկիր է, որտեղ ամբողջ իշխանությունը Սահմանադրության համաձայն կենտրոնացված է մեկ անձի ձեռքում։